**Sevak Khanagyan** (armen. Սևակ Խանաղյան, ven. Севак Ханагян) (s. 28. heinäkuuta 1987 Metsavan, Armenian SNT) on venäläis-armenialainen laulaja. Hän nousi ensimmäistä kertaa kuuluisuuteen kilpailessaan vuonna 2015 *The Voice of Russia* -kilpailun neljännellä tuotantokaudella, ja myöhemmin voittaessaan *X-Factor Ukraine* -kilpailun seuraavana vuonna. Hän ollut myös *The Voice of Armenia* -kilpailun valmentaja sen neljännesta tuotantokaudesta, vuodesta 2017 asti.

Khanagyan edusti Armeniaa vuoden 2018 Eurovision laulukilpailussa Lissabonissa kappaleella "Qami".

Nuoruus
-------

Khanagyan syntyi 28. heinäkuuta 1987 Metsavanissa, pienessä kylässä Lorrin maakunnassa. Kun hän oli seitsemännellä luokalla, hänen perheensä muutti Kurskiin, Venäjälle. Hän meni myöhemmin opiskelemaan Moskovaan ja valmistui tutkinnolla vuonna 2014.

Ura
---

Vuonna 2015 Khanagyan kilpaili *Glavnaja Stsena* -kilpailussa, joka on Venäjän versio X-Factor-kilpailusta. Hänen valmentajanaan toimi Maksim Fadeev, ja hän karsiutui semifinaaleissa. Myöhemmin samana vuonna hän kilpaili *The Voice of Russia* -kilpailun neljännellä tuotantokaudella. Hän liittyi Polina Gagarinan joukkueeseen, mutta karsiutui kilpailun Kaksintaistelu-vaiheessa. Seuraavana vuonna hän lähti Venäjältä kilpailemaan *X-Factor Ukraine* -kilpailun seitsemännelle tuotantokaudelle. Kilpailun aikana häntä valmensi Anton Savlepov ja hän voitti kilpailun.

Hänen menestyksensä jälkeen *X-Factor Ukraine* -kilpailussa hän palasi kotimaahansa Armeniaan ja tuli valmentajaksi *The Voice of Armenia* -kilpailun kolmannelle tuotantokaudelle. Vuonna 2017 Khanagyan vahvistettiin kilpailijaksi *Depi Evratesil 2018* -kilpailuun, joka on Armenian euroviisukarsinta, kappaleella "Qami". Hän pääsi läpi 21. helmikuuta pidetystä semifinaalista ja voitti kilpailun 25. helmikuuta pidetyssä finaalissa. Hän edusti näin ollen Armeniaa vuoden 2018 Euroviisuissa.

Diskografia
-----------

### Singlet

| Single | Vuosi | Albumi |
| --- | --- | --- |
| "Qami" | 2018 | Albumiton single |

Lähteet
-------

1. ↑  Armenia: Sevak Khanagyan wins 'Depi Evratesil' and goes to Lisbon *eurovision.tv*.  25.2.2018. EBU. Viitattu 1.3.2018. (englanniksi)
2. ↑  Armenia: Sevak Khanagyan to Eurovision 2018 *eurovoix.com*.  25.2.2018. Eurovoix. Viitattu 1.3.2018. (englanniksi)
3. ↑  Armenia: It’s Sevak Khanagyan for Lisbon! *esctoday.com*.  25.2.2018. Esctoday. Viitattu 1.3.2018. (englanniksi)
4. ↑  Севак Ханагян (биография, фото, видео) 24SMI. Viitattu 1.3.2018. (venäjäksi)
5. ↑  Սևակ Խանաղյանի մայրիկի բացահայտումները երգչի մասին *life.tert.am*.  Arkistoitu 26.2.2018. Viitattu 1.3.2018. (armeniaksi)
6. ↑  Ես շատ հպարտ եմ իմ հայ լինելով. Սևակ Խանագյան *blognews.am*. Viitattu 1.3.2018. (armeniaksi)
7. ↑  Сева Ханагян Scena.  Arkistoitu 1.9.2017. Viitattu 1.3.2018. (venäjäksi)
8. ↑  ПЕРВЫЙ КАНАЛ. ГОЛОС-4 The Voice of Russia. Viitattu 1.3.2018. (venäjäksi)
9. ↑  Armenia: Depi Evratesil 2018 Participants Revealed *eurovoix.com*.  27.2.2017. Eurovoix. Viitattu 1.3.2018. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Taiteenala | 
* MusicBrainz

 |

 |